open-index/open-wikipedia-markdown huggingface dataset:
תקבולת יאנוס

**תקבולת יאנוס** (באנגלית: **Janus parallelism**) או **תקבולת דו פרצופית** (או **משנה הוראה דו-כיווני**) היא אמצעי ספרותי, המתרחש כאשר מילה נושאת שתי משמעויות מקבילות (או יותר): האחת על פי מה שנכתב לפניה, והשניה על פי הנכתב לאחריה. התקבולת מופיעה רבות בתנ"ך, בעיקר בספר איוב וספר תהלים. טכניקה זו מכונה כך על שם האל הרומי יאנוס, בעל שני הפרצופים, אחד מביט מלפנים ואחד לאחור.

לדוגמה:

המילה "זמיר" משמשת על פי המשפט הראשון כמונח של זמירה (גיזום) של הניצנים עת הגיעה עונת האביב המלבלבת, וכזימרה (שירה) - "קול התור" של הציפורים החוזרות (מנדודיהן באפריקה) עם בוא הקיץ, על פי המשפט השלישי.

דוגמה נוספת:

בתקבולת זו המילה "בבֹר" משמשת במובן בורית (סבון) על פי השורה הראשונה אשר הנושא בה הוא רחיצה, וכבור על פי השורה האחרונה (שחת).

האמצעי התגלה לראשונה על ידי דוד ילין, ופותח אצל כורש גורדון.

## ראו גם
* תקבולת

## לקריאה נוספת

* Janus Parallelism in the Book of Job, faculty.washington.edu
* S. Noegel, Janus Parallelism, Sheffield 1997

* 
*A.R. Ceresko, "Janus Parallelism in Amos's 9 Oracles Against the Nations", JBL 113 (1994), pp. 485-490.
*
*מ' דורי, "רב ההוראה של משנה ההוראה", **הגיגי גבעה** **ז** תשנ"ט, עמ' 23-11.
* 

## הערות שוליים

קטגוריה:טכניקות ספרותיות בתנ"ך
קטגוריה:טכניקות ספרותיות
קטגוריה:אמצעים רטוריים
פטריק פנץ

**פטריק פנץ** (בגרמנית: **Patrick Pentz**; נולד ב-2 בינואר 1997 בזלצבורג שבאוסטריה) הוא כדורגלן אוסטרי המשחק בעמדת השוער בקבוצת ברונדבי מליגת העל הדנית ובנבחרת אוסטריה.

## קריירת מועדונים
פנץ גדל במחלקת הנוער של רד בול זלצבורג. ב-1 ביולי 2013 חתם באוסטריה וינה מהבונדסליגה האוסטרית, והחל לשחק בקבוצת המילואים של המועדון. ב-15 במאי 2016 ערך את הופעת הבכורה שלו בקבוצה הראשונה של המועדון, בניצחון 3-0 על שטורם גראץ במסגרת הליגה לעונת .

בינואר 2023 חתם בבאייר לברקוזן. באוגוסט 2023 הושאל לברונדבי הדנית. ביוני 2024 חתם באופן קבוע בברונדבי.

## קישורים חיצוניים

קטגוריה:כדורגלנים אוסטרים
קטגוריה:שוערי כדורגל אוסטרים
קטגוריה:כדורגלני אוסטריה וינה
קטגוריה:כדורגלני סטאד ריימס
קטגוריה:זלצבורג: כדורגלנים
קטגוריה:כדורגלני נבחרת אוסטריה
קטגוריה:כדורגלני באייר לברקוזן
קטגוריה:כדורגלני יורו 2024
קטגוריה:כדורגלני ברונדבי
קטגוריה:אוסטרים שנולדו ב-1997
גלוק 26

**גלוק 26** (באנגלית "Glock 26") הוא אקדח שעוצב ופותח על ידי חברת גלוק האוסטרית המיועד לנשיאה סמויה . דגם זה הוא דגם מוקטן של גלוק 19 מבית אותה חברה היצרן מכנה אותו גרסה "תת קומפקטית" בסדרת אקדחי גלוק הוצג ב-1995, בעיקר לשוק האזרחי. בשל גודלו הקטן, הוא זכה לכינוי בייבי גלוק (באנגלית "Baby Glock"). יש הטוענים כי מדובר באחד מאקדחי הנשיאה הפופולריים בארצות הברית.

## סקירה טכנית
צינת האקדח עשויה מתכת וגוף האקדח פולימר, אורך האקדח 16.3 ס"מ, רוחבו 3.2 ס"מ, גובהו 10.6 ס"מ, ומשקלו 615 גרם, עם קליע בגודל 9×19 מ"מ.

הוא כולל מסגרת קטנה יותר בהשוואה לגלוק 19, עם אחיזת אקדח שתומכת רק בשתי אצבעות, קנה ומגלשה קצרים יותר ומחסנית ערימה כפולה (דו טורית) בקיבולת סטנדרטית של 10 כדורים.

לגלוק 26, כמו לכל אקדחי גלוק, יש שלושה מנגנוני בטיחות נפרדים. אלו כוללים פין נעילת הדק שהוא חלק אינטגרלי מההדק, ויש ללחוץ ביחד עם ההדק על מנת לאפשר ירי, פין הגנה במנגנון הנקירה שמונע מה-striker (הרכיב שמכה בנוקר, בדומה לפטיש) להכות בנוקר אם ההדק לא נלחץ ומנגנון בטיחות למקרה נפילה של האקדח (עושה שימוש באותו פין הגנה המונע מה-striker להכות בנוקר). העדר נצרה חיצונית רגילה כסטנדרט משמעו שלחיצה על ההדק (כולל פין נעילת ההדק) תוביל לירייה, דבר שיצרנית האקדחים מפרסמת כיתרון לשימוש מיידי באקדח בשעת צורך.

כמו לכל דגמי גלוק, גם לגלוק 26 יש "מחוון כדור בקנה" המתבסס על מנגנון החולץ תרמילים, באנגלית "Chamber Indicator (LCI)" המחוון מאפשר לראות ולהרגיש (במישוש) אם קיים כדור בקנה.

ישנה אפשרות לקנות מאריך למחסנית שנותן אחיזה נוחה יותר וקיבולת של עוד שני כדורים, בנוסף, מחסניות מפעל מה-גלוק 17, גלוק 18 ו-גלוק 19, בעלי קיבולות של 15, 17, 19, 24, 31 ו-33 כדורים, יתפקדו בגלוק 26.

## קישורים חיצוניים

* 

## הערות שוליים

קטגוריה:אקדחים אוסטרים
לא נפסיק לחלום

"**לא נפסיק לחלום**" הוא סינגל של הזמר-יוצר הישראלי ישי ריבו, שיצא ב-10 במרץ 2022. השיר נכתב והולחן על ידי ריבו עצמו, והופק על ידי מאור שושן וריבו. הסינגל עוסק בחזון אחרית הימים וביאת המשיח, תוך שילוב פסוקים מספר ישעיהו.

השיר תוכנן להיכלל באלבומו החמישי, "סוף חמה לבוא". בעקבות פרוץ מלחמת חרבות ברזל, הוחלט שלא לכלול אותו באלבום.

## רקע וכתיבה
ריבו ציין כי כתב את השיר כמה שנים לפני פרסומו, כאשר את השראתו שאב מנבואת הנביא ישעיהו (ישעיהו ב', ד'): "וְכִתְּתוּ חַרְבוֹתָם לְאִתִּים וַחֲנִיתוֹתֵיהֶם לְמַזְמֵרוֹת". על אף הכתיבה המוקדמת, ריבו התלבט באשר לפרסומו.

החלטתו להוציא את השיר התקבלה על רקע פרוץ מלחמת רוסיה-אוקראינה. ריבו הסביר כי אירועי המלחמה עוררו בו תחושה שהשיר חייב לצאת כדי "להפיץ מסר של שלום ואופטימיות בתוך הכאוס העולמי".

## תוכן השיר
השיר מבקש מעבר מכלי מלחמה (המיוצגים באמצעות חומרים כמו ברזל ונחושת) לחפצים המבטאים יצירה ויופי (כדוגמת נברשת). ריבו מדגיש את הרעיון המרכזי באמצעות החזרה על המשפט "ולא נפסיק לחלום".

## קבלה
השיר לא נחשב לאחד מלהיטיו הגדולים של ריבו. הסינגל הגיע למקום 10 במצעד השנתי של כאן מורשת.

המגזין החרדי JDN ציין כי ריבו "מפתיע" בשיר חדש לנוכח התקופה.

## מיקומי שיא

## קישורים חיצוניים
* 
* 

## הערות שוליים

קטגוריה:שירי ישי ריבו
קטגוריה:שירים בעברית
יום טוב אלנקווה

הרב **יום טוב אלנאקוה (אלנקוה)** (?- כ"ח בניסן תקמ"ו, 1786) היה רב, מו"ץ ואב בית דין בקושטא. מחבר ספר **שביתת יום טוב**.

## חייו
תלמידו המובהק של רבי אברהם מיוחס, מחבר ספר שדה הארץ, כלשונו של רבי יום טוב: .

כיהן כאב בית דין איסור והיתר בקושטא והיה דורש בק"ק גאלאט. סבל ייסורים רבים בחייו.

נפטר בשנת בכ"ח בניסן תקמ"ו (1786) ונקבר בקושקונג'וק. על מצבתו נכתב: "החכם השלם, הדיין המצוין". לאחר פטירתו, בשנת התקמ"ח (1788) נדפס ספרו, שביתת יום טוב.

## חיבורו
ספר **שביתת יום טוב** (שאלוניקי 1788) - שו"ת על סדר ארבעה טורים, חידושים על משנה תורה לרמב"ם, וביאורים ללשונות הבית יוסף וטור חושן משפט. בסוף הספר 8 דרשות בנושאים: הספדים - על רבו ,על אמו, על עמיתו בתורה, ועל הגביר משה אשכנזי, מעלת הספד הצדיקים, צדקה, פרשת חיי שרה וקבלת התורה.

## לקריאה נוספת
* **שם הגדולים**, מערכת ספרים, שביתת יום טוב.
* **אנציקלופדיה לחכמי טורקיה**, עמוד 307–308.

## קישורים חיצוניים
* 
* 
* 

קטגוריה:האימפריה העות'מאנית: רבנים
קטגוריה:רבנים טורקים
קטגוריה:רבנים: אחרונים
קטגוריה:מחברי ספרי שו"ת
קטגוריה:פרשני הרמב"ם
קטגוריה:נפטרים ב-1786
לולה פלנרי

**לולה פלנרי** (באנגלית: **Lola Flanery**; נולדה ב-26 במאי 2005) היא דוגמנית ושחקנית אמריקאית. ידועה בשל תפקידה בסדרות "100" בתור מאדי ו"ציידי הצללים" בתור מלכת הפיות, כמו כן בתפקידה בסרט "כולם חוזרים הביתה" בתור איזבל.

## ביוגרפיה
פלנרי נולדה ב-26 במאי 2005 בלוס אנג'לס, קליפורניה אך בגיל שלוש עברה לטורונטו, קנדה. אביה הוא השחקן שון פטריק פלנרי , ואמה, סשה גרירסון, היא עוזרת הפקה. הוריה התגרשו שהייתה צעירה, ואביה נישאה בשנית לדוגמנית לורן מישל היל (אנ'), בעקבות כך יש לה שני אחים צעירים למחצה, פורטר וצ'ארלי פלנרי.

בנוסף לאנגלית, לולה דוברת צרפתית ומנדרינית.

## קריירה
את הקריירה שלה החלה כדוגמנית לקמפיינים של מותגים כמו גאפ, טארגט ולמותג הקנדי Roots.

בשנת 2015, קיבלה את תפקידה הראשון בסרט הטלוויזיה של ערוץ לייפטיים, "Last Chance For Christmas" שם היא שיחקה לצד הילרי ברטון. באותה שנה קיבלה את התפקיד הראשי לצד דרמוט מלרוני וג'סטין לונג בסרט המותחן "לבנדר" (אנ') שהוקרן בבכורה בפסטיבל הסרטים טרייבקה 2016.

בשנת 2017 שיחקה בסרט הקומדיה הרומנטית "כולם חוזרים הביתה" (אנ'), שבו היא כיכבה לצד ריס וית'רספון, כאשר גילמה את בתה הבכורה, איזבל.

## פילמוגרפיה

### קולנוע

### טלוויזיה

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:דוגמניות אמריקאיות
קטגוריה:דוגמניות ילדות
קטגוריה:אמריקאיות שנולדו ב-2005
קטגוריה:אמריקאים שנולדו ב-2005
צבי סימן טוב

הרב **צבי מתתיה סימן טוב** (1934 – 10 בפברואר 2022) היה רבה הראשי של יהדות אפגניסטן בארץ ובעולם, ראש ישיבה וראש כוללים במדינת ישראל.

## ביוגרפיה
צבי סימן טוב נולד באפגניסטן לאביו יששכר ולאמו רבקה. עלה לארץ בגיל 5 ולמד בתלמוד תורה בני ציון אצל הרב יוסף שרבני ורבי יעקב בלוי ולאחר מכן בישיבת מקור חיים של הרב חיים אהרן טורצ'ין ואצל הרב מבריסק, לאחר מכן עבר לישיבת פורת יוסף שם למד אצל מורו ורבו הרב עזרא עטייה שאף קבע עימו סדר לימוד בחברותא וכן הסתופף בהיכלה של ישיבת חברון שם התקרב לראשי הישיבה ובמיוחד עם הרב אהרן כהן והרב יחזקאל סרנא.

בראשית שנות הכ' נשלח על ידי מורו ורבו הרב עזרא עטייה לנטוע את הנטיעה הראשונה של עולם התורה הספרדי בבני ברק וייסד את ישיבת אור התורה, יחד עם הרב דוד מלינובסקי עמד בראשות הישיבה במשך 30 שנה אשר העמידה אלפי תלמידים שמביניהם ראשי ישיבות ראשי כוללים דיינים ורבני קהילות בארץ ובגולה ונקט בגישה מקלה בקבלת תלמידים לישיבתו.
ברבות השנים אף התעטר כרבה של יהדות אפגניסטן בארץ ובעולם ובתפקידו זה היה רועה נאמן לבני עדתו אב ומורה דרך. 
בהכתרתו השתתפו מקורביו מרן הראשל׳צ הרב עובדיה יוסף שהתבטא עליו גדולות ואף הזכירו בספריו. הרב יהודה צדקה [שהתבטא עליו "המנורה הטהורה אספקלריא המאירה שכל מעשיו לשם שמים ובצנעה היוצאים מתוך לב טהור] הרב שמחה זיסל ברוידא ראש ישיבת חברון והרב שלום שבדרון.

עמד במשך 40 שנה בראש בית מדרש לתורה נתיב בנימין בירושלים ובת"א שרבים מתלמידה הפכו לרבנים ומורי הוראה מרביצי תורה ומזכי הרבים בכל רחבי הארץ "בית הכנסת ובית מדרש אור ברוך" ארגון ברית בני תורה ועוד.

שימש כראש קיבוץ בישיבת חזון עובדיה,

חמיו היה הרב יצחק אוחנה, רבה של קריית שמונה. כמו כן היה גיסו של הרב יעקב משה הלל, ראש חברת אהבת שלום.

בניו. 
הרב יעקב עזרא סימן טוב רב קהילת נועם, מילאנו, איטליה. 

הרב אהרן יוסף סימן טוב רו"מ בית מדרש לתורה נתיב בנימין. 

הרב צבי סימן טוב נפטר בי' אדר א' התשפ"ב, 10 בפברואר 2022.

הספדים נאמרו עליו על ידי מספר רבנים, ביניהם הרב יצחק יוסף, הרב משה צדקה, גיסו הרב יעקב משה הלל, הרב שלמה עמאר והרב מסעוד בן שמעון.

## קישורים חיצוניים
* 
* 
* 
* 
* 

## הערות שוליים

קטגוריה:ישראלים ילידי אפגניסטן
קטגוריה:ראשי ישיבה ישראלים
קטגוריה:רבנים חרדים ישראלים
קטגוריה:ישראלים שנולדו ב-1934
קטגוריה:ישראלים שנפטרו ב-2022
הפיגוע המשולב בבאר שבע

**הפיגוע המשולב בבאר שבע** הוא פיגוע דקירה ודריסה כחלק מגל הטרור 2022 בישראל, שביצע המחבל מוחמד ראלב אחמד אבו אל־קיעאן, תושב חורה, ב-22 במרץ 2022 בשלוש זירות בבאר שבע. בפיגוע נרצחו ארבעה אזרחים: שתי נשים ושני גברים, ונפצעו שני אזרחים נוספים. אבו אל-קיעאן נורה למוות על ידי אזרחים חמושים  בעודו נושא בידיו בסכין. זהו הפיגוע הראשון בעיר מאז המהומות בישראל ב-2021, בהן אירע בעיר פיגוע דריסה.

## הפיגוע
הפיגוע התחיל מעט לאחר השעה 16:00 בדרך לתחנת הדלק בדרך חברון, בכניסה הדרומית לבאר שבע, שם המחבל דרס למוות את הרב משה קרביצקי תושב העיר, בעת שרכב על אופניו. אופניו של קרביצקי נגררו מתחת לרכבו של המחבל והוא נאלץ לעצור בתחנת הדלק שהייתה 200 מטרים ממקום הדריסה, שם דקר למוות את תושבת העיר לורה יצחק בת ה-43. לאחר מכן, המשיך המחבל עם רכבו ועצר במרכז הקניות "מבנה" (לשעבר One) ורצח בדקירות את דוריס יחבס בת ה-49 ממושב גילת ופצע שתי נשים נוספות באורח קשה. לאחר מכן עלה המחבל לרכבו שוב, התנגש ברכב אחר, יצא מרכבו ודקר למוות את מנחם יחזקאל מנוחין בן ה-67.

ארתור חיימוב, נהג אוטובוס ואיש קבע בדימוס, נקלע לזירה במהלך עבודתו. הוא יצא לסייע כאשר חשב תחילה כשמדובר בתאונת דרכים. כשראה את המחבל החמוש, שלף לעברו אקדח וקרא לו להוריד את הנשק. המחבל לא עצר ואף ניסה לדקור את חיימוב, וחיימוב ירה בו ונטרל אותו. במקביל הגיע לנקודה אזרח נוסף שירה במחבל, ירי שגרם למותו של המחבל. חלק מהפיגוע תועד במצלמת אבטחה, וחיסול המחבל תועד בצילומי וידאו על ידי עוברי אורח.

המחבל, מחמוד אבו אל-קיעאן, היה בדואי תושב חורה, מורה לשעבר, שריצה בעבר עונש מאסר בישראל בין השנים 2016 ל-2020, עקב תמיכה בארגון הטרור המדינה האסלאמית (דאעש) והסתה.

## לאחר הפיגוע
מיד לאחר הפיגוע המשטרה לקחה את אקדחו של אחד מהאזרחים שירו במחבל לצורך בדיקה בליסטית. היורה, תושב עשהאל, ביקש שישיבו לו את האקדח, שכן הוא זקוק לו להגנה על חייו והוא חושש מניסיונות נקמה. שוטרי התחנה הציעו לו שישכור על חשבונו חברת אבטחה, וכשסירב לעזוב את המקום עד השבת הנשק איימו עליו במעצר. הסיפור התפרסם וגרר ביקורת חריפה על משטרת ישראל. לבסוף, הורה מפכ"ל המשטרה קובי שבתאי לפתוח את המעבדה בלילה, כדי שיהיה אפשר להשיב את הנשק עד הבוקר, ולאפשר לאזרח להצטרף לבדיקה. המקרה הוביל לשינוי נהלים במשטרה, לפיו אזרח שנטרל מחבל ונשקו נלקח ממנו ילווה לביתו על ידי שוטרים, ובמצבים מסוימים אף יימסר לו נשק חלופי.

נכבדי שבט אבו אל-קיעאן, שעליו נמנה המחבל, גינו את הפיגוע ופרסמו: .

בתקופה זאת בשנת 2022 אירעו מעשי טרור רבים, יום לפני הפיגוע בוצע פיגוע דקירה בשכונת ארמון הנציב. בשבוע שלאחר הפיגוע בבאר-שבע, התרחשו פיגוע ירי בחדרה ובבני ברק.

## קישורים חיצוניים

* 
* 

## הערות שוליים

קטגוריה:גל הטרור 2022
באר שבע
באר שבע
באר שבע
באר שבע
קטגוריה:באר שבע: פיגועים
קטגוריה:המדינה האסלאמית: פיגועים בישראל
קטגוריה:ישראל: מיתות מצולמות
קטגוריה:כביש 60: פיגועים
קטגוריה:אירועי דקירה המוניים
הורנוסטייפל

**הורנוסטייפל** (ביידיש: **האָרנאָסטײַפּל** – מבוטא "**הוֹרְנוֹסְטַייפְּל**" או "**הורניסטייפיל**"; באוקראינית: **Горностайпіль** - "הורנוסטייפִּיל"; ברוסית: **Горностайполь** - "גורנוסטייפּוֹל") הוא כפר באוקראינה, במחוז-המשנה וישגורוד שבמחוז קייב. הכפר שימש כביתה של חסידות הורנוסטייפול, ענף של בית צ'רנוביל וצאצאית של חסידות אניפולי.

## גאוגרפיה
הכפר שוכן באוקראינה ליד נהר טטריב וליד מאגר המים קייב. הכפר היה כלול במחוז-המשנה צ'רנוביל שבוטל ב-1988, והוא אחד הבודדים אשר ממוקם מחוץ לאזור ההרחקה של תחנת הכוח הגרעינית צ'רנוביל.

## ראו גם
* חסידות הורניסטייפול
* אסון צ'רנוביל

## הערות שוליים

קטגוריה:עיירות יהודיות (שטעטלעך)
קטגוריה:אוקראינה: גאוגרפיה
קטגוריה:יהדות אוקראינה
קטגוריה:יישובים שהוקמו במאה ה-13
קמח מניטובה

טקסט=מחמצת מניטובה|ממוזער|לחם מחמצת מקמח מניטובה|גבול
**קמח מניטובה**, (באנגלית: Manitoba flour), המוכר גם בשם "קמח אמריקאי" או "קמח חיטה אדום" (בארצות הברית), קרוי על שם מחוז מניטובה, בדרום-מערב קנדה, אשר נחשב למקור זן חיטת המניטובה.

## תכונות
החיטה, שעמידה מאוד לקור, מניבה קמח שנחשב לקמח "חזק", להבדיל מקמחים אחרים "חלשים" יותר: חוזק הקמח מצוין על ידי ערך "מקדם W" שנמדד עם מכשיר אלוואוגרף , המודד ערכי חוזק של קמחים: ככל שהערך גבוה יותר, הקמח חזק יותר. לקמח חלש ערך W נמוך מ-170, בעוד שלמניטובה ערך W הגבוה מ-350.

## מקור החיטה
קמח המניטובה קיבל את שמו מאזור הייצור בו גדל במקור זן חיטה חזק ועמיד לקור: מניטובה, מחוז בדרום-מערב קנדה, הקרוי, במקור "Manitou", שמשמעו בקרב שבטי האלגונקוויאן (אנ') במחוז אוטאווה שבקנדה: "כוח החיים הרוחני והבסיסי".

כיום, כל הקמחים בעלי ערך W > 350 מוגדרים *כמניטובה,* ללא קשר לאזור הגידול של החיטה או לזן החיטה.

## שימושים
המאפיין העיקרי של קמח מניטובה הוא התכולה הגבוהה יחסית של חלבונים בלתי מסיסים (גלוטן וגליאדין), אשר כאשר הם באים במגע עם נוזלים בשלב הלישה, הם מייצרים גלוטן. לכן זהו קמח עשיר בגלוטן ועני בעמילן. הגלוטן יוצר רשת חזקה, שבבצקים מוחמצים שומרת על גזי ההתפחה, ומאפשרת לבצק להתפתח במידה ניכרת במהלך האפייה; פסטה, לעומת זאת, שומרת על העמילנים, דבר שיהפוך את הבצק לדביק ויאפשר לו להתבשל לדרגת *[[אל דנטה]]*.

ניתן להשיג את קמח המניטובה באריזות תעשייתיות וגם באריזות לשימוש ביתי; הקמח משמש אופים מקצועיים וגם חובבים, קונדיטורים ופיצריות. על פי החוק האיטלקי ומספר שינויים שהוכנסו בו על ידי משרד החקלאות האיטלקי ניתן לייצר פסטה לצריכה ביתית (למעט פסטה טרייה) אך ורק עם חיטת דורום. אך במדינות אחרות, קמח מניטובה משמש גם בתעשיית הפסטה המכילה ביצים. טחנות קמח משתמשות בו לעיתים קרובות כדי 'לחתוך' (לערבב עם קמחים מזני חיטה אחרים) קמחים אחרים, ובכך להגדיל את מקדם ה-W הכולל של הקמח. המאפיין העיקרי של בצק מקמח מניטובה הוא החוזק שלו, שבשילוב עם תכולת חלבונים גבוהה וכושר ספיגה גבוה של מים, הופך אותו למתאים לתהליכי אפייה מורכבים ביותר. הבצק יהיה גמיש וחזק יותר מבצק מקמחים אחרים (או "קשה"), והוא מתאים להכנה של מאפים שונים, קרואסונים, סופגניות ולחם צ'פאטי הודי, לחמים מסוימים (כגון: בגט צרפתי, פנטונה ופנדורו), פיצה בתפיחה ארוכה, פוקאצ'ה או עוגות גבינה לפסחא ופסטות מיוחדות. בישראל נהוג במיוחד להשתמש בקמח המניטובה לאפיית לחמי מחמצת, הזקוקים לכמות גבוהה של מים.

קמח מניטובה משמש גם כבסיס להכנת סייטן, המשמש צמחונים וטבעונים כמקור חשוב לחלבון.

## ראו גם
* קמח
*קמח תירס
*קמח מלא
*טחנת קמח

## הערות שוליים

מניטובה
קטגוריה:מוצרי חיטה
קטגוריה:חלבונים
קטגוריה:מגדנאות
קטגוריה:חומרי גלם (מזון)
קטגוריה:מוצרי יסוד
קטגוריה:דגניים
שגרירות ישראל בסינגפור

**שגרירות [[ישראל]] ב[[סינגפור]]** היא הנציגות הדיפלומטית של מדינת ישראל בעיר המדינה סינגפור. השגרירות נמצאת ברחוב סטיבנס קלוס 24 בסינגפור.

שגריר ישראל הנוכחי בסינגפור הוא אלי ורד חזן, לאחר שמונה לתפקיד בשנת 2023. חוץ משגריר ישראל בסינגפור, הנושא בתפקיד זה משרת גם כשגריר ישראל למזרח טימור.

## היסטוריה
יחסיהן הדיפלומטיים של ישראל וסינגפור כוננו ב-1969, ארבע שנים לאחר עצמאות סינגפור ממלזיה. חגי דיקן מונה לשגריר הישראלי הראשון בסינגפור.

## שגרירים

## ראו גם
* יחסי ישראל–סינגפור
* יחסי ישראל–מלזיה
* נציגויות דיפלומטיות של ישראל בעולם

## קישורים חיצוניים
* 

## הערות שוליים

*
סינגפור
קטגוריה:יחסי ישראל–סינגפור
קטגוריה:סינגפור: יחסי חוץ
קטגוריה:סינגפור: מבנים
מאיפו (נהר)

**הנהר מאיפו** (בספרדית: **Río Maipo**) הוא נהר הזורם ממזרח למערב במרכז צ'ילה דרומית לסנטיאגו דה צ'ילה, בירת צ'ילה. מוצא הנהר בהרי האנדים, הוא זורם במחוז מטרופולין סנטיאגו ונשפך לאוקיינוס השקט במחוז ולפראיסו. הקניון "קחון דל מאיפו" (Cajón del Maipo) הוא אזור תיירות פופולרי. אספקת מי השתייה וההשקיה של אזור הבירה מסופקים ברובם על ידי המאיפו ויובליו בהרי האנדים.

## תיאור
באורך של כ-250 קילומטר, המאיפו הוא אחד מהנהרות הארוכים והחשובים ביותר בצ'ילה. אזור מקורות הנהר נמצא על הגבול עם ארגנטינה, בדרום-מזרח אזור הבירה בקומונה . שם, בהרי האנדים באזור לוס נסימיינטוס (Los Nacimientos) שלמרגלות הר הגעש , בגובה של 3,135 מטרים, המים זורמים מהמדרונות המערביים והדרומיים של החרוט הגעשי ומההרים הנגדיים הדרומיים של גבול הקלדרה, יוצרים דרך מפגשם את הנהר מאיפו. מלוס סימנטוס המאיפו זורם בתחילה לצפון-מערב עם שיפוע ממוצע של 2.9% עד שנשפך אליו הנהר ריו וולקאן (Río Volcán), 62 ק"מ משם, ליד העיירה סן גבריאל (San Gabriel). לאחר 2 ק"מ נוספים, נשפך אליו הריו יסו (Río Yeso) ואחרי 25 ק"מ נוספים זורם לתוכו הריו קולרדו (Río Colorado). בנקודה זו משנה הנהר את כיוונו מערבה.

הנהר, שגדל ללא הרף בשל יובליו הרבים, מתגבר על שיפוע ניכר, המשמש את תחנות הכוח הידרואלקטריות לייצור חשמל או לרפטינג. קניון מאיפו, הקרוי "קחון דל מאיפו" (Cajón del Maipo), וכמה מהעמקים הצדדיים שלו היו מיושבים מאז התקופה הפרהיסטורית, כפי שמעידים ממצאים ארכאולוגיים רבים. כיום זוהי הקומונה , שהנפות הפזורים בה נמצאים בטור לאורך גדות הנהר. קחון דל מאיפו היה אטרקציה תיירותית פופולרית ומקום נופש מאז המאה ה-19.

לאחר כ-110 ק"מ, עוזב המאיפו את רכס הרי האנדים ונכנס למישור מאיפו בעיר  שנמצאת בגובה של כמעט 800 מטרים מעל פני הים. הנהר , המגיע מסנטיאגו דה צ'ילה, זורם תחילה דרך העיר  ואז נשפך למאיפו. לאחר חציית רכס החוף מגיע הנהר מאיפו לעיירה יויאו (Llolleo) ליד עיר הנמל , שם הוא זורם לאוקיינוס השקט.

## גלריה

Nacimiento del rio Maipo.jpg|לוס נסימיינטוס בגובה 3,135 מטרים מעל פני הים. שלושה נחלים, אשר בתורם נוצרים מפלגים רבים, מתאחדים כאן ויוצרים את הנהר מאיפו.
Predio Cascada de Las Ánimas San José de Maipo 06.JPG|מאיפו זורם לאורך 110 ק"מ בנקיקים עמוקים דרך הרי האנדים ומתפתח לנהר גועש המשמש לתחנות כוח הידרואלקטריות או רפטינג. "קחון דל מאיפו" (בספרדית ערוץ המאיפו) הוא אזור נופש חשוב לתיירים מקומיים וזרים.
Río Maipo.jpg|המאיפו מתפתל דרך מישור מאיפו ורכס החוף אל חוף האוקיינוס השקט, על פני ערים רבות. החול והחצץ הנשטפים מההרים נכרים באפיק הנהר. ההשקיה החקלאית של האזור דרכו הוא זורם מתבצעת במידה רבה ממי הנהר שלו.
Llolleo Desembocadura Río Maipo.jpg|אף על פי שמים רבים נשאבים ממנו להשקיה ולמי שתייה הספיקה של המאיפו כה גדולה שהוא עדיין מגיע לשפך ביויאו.


## קישורים חיצוניים

קטגוריה:צ'ילה: נהרות
קטגוריה:סנטיאגו דה צ'ילה
רומואלדו מארנקו

**רומואלדו מארנקו** (באיטלקית: **Romualdo Marenco**  1 במרץ 1841 - 9 באוקטובר 1907) היה מלחין איטלקי, שנודע בראש ובראשונה במוזיקה לבלט. מארנקו החל את הקריירה המוזיקלית שלו ככנר בתיאטרון דוריה בגנואה. היצירה הראשונה שלה הייתה הבלט "נחיתת גריבלדי במרסאלה". הוא התמנה למנצח התזמרת בלה סקאלה, מילאנו וכן ניהל את להקת הבלט שם במשך שבע שנים. הבלטים המוכרים ביותר שלו נכתבו בשיתוף פעולה עם הכוריאוגרף לואיג'י מאנזוטי במהלך תקופה זו.

מארנקו זכור בייחוד בבלט "אקסלסיור", שחובר בשנת 1881. "אקסלסיור" הוא מחווה לקדמה המדעית והתעשייתית של המאה ה-19, מתאורת החשמל ועד לטלגרף, קטר קיטור, מנהרת הרכבת פרז'וס ותעלת סואץ. כמות שהוא, בישר הבלט את תנועת הפוטוריזם. בתשעת החודשים הראשונים עלה הבלט עלהבמה 100 פעמים באיטליה ומחוצה לה. הוא עדיין מבוצע וב-2002 הוצג במילאנו.

## יצירותיו
ממוזער|''Modesta camera in casa dell'affittaiolo Rienzi'', "מודסטה קאמרה בקאזה דלקאפריטאיולו ריאנצי", עיצוב תפאורה ל"אהבה ואמנות", מערכה 2 תמונה 2, 1870

### אופרה
* "לורנצינו דה מדיצ'י" (לברית מאת ג. פרוזיו, לודי 1874)
* "אי מונקאלדה" (לברית מאת פולג'י, מילאנו 1880)
* "פדריקו סטרואנזה" (נובי ליגורה 1908)

### אופרטה
* Le Diable au corps (לברית מאת א. בלום ו-פ. טושה, פריז 1884)
* "אסטרטגיית האהבה" (לברית מאת ק. א. בלנג'י, מילאנו 1896)

### בלט
ממוזער|"פיאצה דל טמפיו דל סולה בפרספולי", עיצב תפאורה ל"דליאל", מערכה 1 תמונה 1 (1880)
* "נחיתת גריבלדי במרסאלה" (כוריאוגרפיה פרטזי, מילאנו 1868)
* "אהבה ואמנות" (מילאנו, לה סקאלה 1869)
* "ביאנקה מנברס" (מילאנו, לה סקאלה 1872)
* "שבעת החטאים" (מילאנו, לה סקאלה 1873)
* "פיתוי" (נקרא מחדש: "אראמנציה", מילאנו, לה סקאלה 1874)
* "זיאבה" (טורינו, 1878)
* "דליאל" (מילאנו, לה סקאלה 1880)
* "אקסלסיור" (מילאנו, לה סקאלה 1881)
* "דאי נאטה" (מילאנו, לה סקאלה 1882)
* "L'astro di Afgan" (מילאנו, לה סקאלה 1883)
* "אמור" (מילאנו, לה סקאלה 1886)
* "חניבעל" (מילאנו, תאטרו דאל ורמה 1888)
* "טאודורה" (מילאנו, לה סקאלה 1889)
* "דיי-סין" (מילאנו, לה סקאלה 1891)
* "ספורט" (מילאנו, לה סקאלה 1897)
* "אאוריקה" (מילאנו, לה סקאלה 1901)
* "באקו וגמברינוס" (מילאנו, לה סקאלה 1904)
* "אור" (מילאנו, לה סקאלה 1905)

### יצירות אחרות
* שתי סימפוניות
* שיר לכת לפתיחת התערוכה בטורינו
* "שווצריה היפה", פולקה לפסנתר
* "מזמור לטיצ'ינו" (לוגנו 1899)

## קישורים חיצוניים

* יוטיוב, גראנד פינאלה מתוך הבלט "אקסלסיור"

קטגוריה:מלחינים איטלקים
קטגוריה:איטלקים שנולדו ב-1841
קטגוריה:איטלקים שנפטרו ב-1907
Boyfriend (שיר של דאב קמרון)

**Boyfriend** (בעברית: **בֶּן-זוּג**) הוא שיר שהוקלט על ידי הזמרת והשחקנית האמריקאית דאב קמרון. השיר יצא לאור ב-11 בפברואר 2022, בהוצאת חברות התקליטים דיסטרופר רקורדס וקולומביה רקורדס. הוא נכתב על ידי קמרון, דילייסי, אוון בלייר וסקיילר סטונסטריט, והופק על ידי אוון בלייר.

## רקע וכתיבה
קמרון פרסמה סרטון המכיל חלק מהשיר ברשת החברתית טיקטוק, שזכה ליותר מ-4.7 מיליון לייקים והפך לאחד מהסרטונים הוויראליים ביותר כאשר פורסם. אף על פי שהשיר לא נועד לצאת בפברואר, כשהוא הפך לוויראלי, היא הודיעה מאוחר יותר באינסטגרם שהוא יופץ ברחבי העולם להאזנה ורכישה ב-11 בפברואר 2022.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-90 מיליון השמעות.

## משמעות
"Boyfriend" מתייחס ועוסק במיניות של קמרון לאחר שיצאה כקווירית ב-2021.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים שנכתבו על ידי סקיילר סטונסטריט
קטגוריה:שירי להט"ב
קטגוריה:שירי פלטינה כפולה בארצות הברית
קטגוריה:סינגלים בהוצאת קולומביה רקורדס
יודית מבוואריה, דוכסית שוואביה

**יודית מבוואריה, דוכסית שוואביה** (19 במאי 1100 - 27 באוגוסט 1130) הייתה אשתו של פרידריך השני, דוכס שוואביה ואמו של פרידריך הראשון, קיסר האימפריה הרומית הקדושה, הידוע לאורך ההיסטוריה כ"ברברוסה".

## ביוגרפיה
יודית נולדה ב-19 במאי 1100, בתו הבכורה של היינריך התשיעי, דוכס בוואריה ווולפהילדה מסקסוניה, בתם של מגנוס, דוכס סקסוניה וסופיה מהונגריה, ובשל כך חברה בבית ולף. היו לה שלושה אחים: היינריך העשירי, דוכס בוואריה, קונרד ו-ולף; ושלוש אחיות: סופיה, מתילדה ווולפהילד. היה לה בנוסף לשבעת אחיה הלגיטימיים, אח אחד למחצה, אדלברט, שנולד לאביה מחוץ לנישואים.

בתאריך לא ידוע בין 1119 ו-1121, היא נישאה כאשתו הראשונה של פרידריך השני, דוכס שוואביה; נישואים שושלתיים אלה איחדו את בית ולף ובית הוהנשטאופן, שתי המשפחות החזקות והמשפיעות ביותר בגרמניה.

בשנת 1125, אביה תמך בתחילה במועמדותו של בעלה לרשת את היינריך החמישי, קיסר האימפריה הרומית הקדושה כמלך גרמניה, אולם בסופו של דבר שינה את תמיכתו ללותאר השני, קיסר האימפריה הרומית הקדושה. עריקתו של אביה של יודית יצרה איבה בין הוולפים והשוואבים שתהיה לה השלכות מרחיקות לכת בגרמניה שתימשך לאורך המאה ה-12. לא ידוע כיצד זה השפיע על היחסים בין יודית לבעלה.

היא מתה ב-27 באוגוסט 1130 ונקברה בוולדבורג בהייליגן פורסט, אלזס. זמן קצר לאחר מותה של יודית התחתן פרידריך עם אשתו השנייה, אגנס מזארבריקן.

## צאצאיה
* פרידריך הראשון ברברוסה (1122–1190)
* ברטה (נקראה גם יודית) משוואביה (1123–1195), התחתנה עם מתייה הראשון, דוכס לורן

## אילן יוחסין

## קישורים חיצוניים

קטגוריה:נסיכות בוואריה
קטגוריה:בית ולף
קטגוריה:ילידי 1100
קטגוריה:נפטרים ב-1131
ויליאם לאראבי

**ויליאם לאראבי** (באנגלית: **William Larrabee**; ) היה פוליטיקאי אמריקאי מאיווה, איש המפלגה הרפובליקנית, שכיהן כמושל איווה ה-13 בשנים 1886–1890.
## ראשית חייו
ויליאם לאראבי נולד בלדיארד שבקונטיקט למשפחה ממוצא צרפתי הוגנוטי. אביו, אדם לאראבי, היה בוגר האקדמיה הצבאית של ארצות הברית ואיש צבא מיומן, ששירת בהצטיינות במלחמת 1812. אמו הייתה האנה לבית לסטר.

לאראבי היה השביעי מבין תשעת ילדיהם של הוריו, והוא גדל בחווה של אביו בקונטיקט. הוא התחנך בבתי ספר מקומיים עד שהגיע לגיל 19. בערך בגיל 15 הוא איבד את ראייתו בעינו הימנית לאחר שנורה בטעות כדור מרובה שהוא החזיק בידו. כתוצאה מכך הוא לא היה כשיר לסוגי קריירות שיכלו להתאים לגברים צעירים במעמדו בניו אינגלנד. לאראבי בחר להיות מורה. ב-1853, כשהיה בן 21, הוא עבר לאיווה בעקבות מותו של אחיו הגדול ג'ון, שחי באיווה ונפטר שם, וכן כדי לחיות עם אחותו הגדולה שגם היא חיה שם וכדי לחפש לעצמו שם הזדמנויות.

באיווה, לימד לאראבי בבית ספר במשך כמה שנים, אך זמן קצר לאחר הגעתו לשם, הוא היה לטוחן, בנקאי וחוואי מוצלח בעיר קרלמון. עם פרוץ מלחמת האזרחים הוא ניסה להתגייס, אך נדחה בשל נכותו. עסקיו שגשגו, ובסופו של דבר הוא היה לאחד מבעלי הקרקעות הגדולים ביותר במדינה.
## קריירה פוליטית
ב-1867 נבחר לאראבי לראשונה למשרה ציבורית. הוא נבחר מטעם המפלגה הרפובליקנית לסנאט של איווה, לאחר שסייע לארגן את פעילותה של המפלגה החדשה במדינה. הוא נבחר לכהונות נוספות בסנאט המדינתי כמה פעמים, ובסופו של דבר היה ליושב ראש ועדת המיסוי והתקצוב רבת ההשפעה של הסנאט.

ב-1885 נבחר לאראבי כמושל אורגון, תפקיד בו הוא החליף את ביורן שרמן, ובו הוא כיהן שתי תקופות כהונה, מינואר 1886 ועד פברואר 1890.

סיסמת מסע הבחירות הראשון שלו הייתה "בית ספר על כל גבעה ושום בר בעמק". בבחירות הקודמות הוא התמודד מול הדמוקרט צ'ארלס וייטינג, שניסה להציג את לאראבי כקפיטליסט בלתי נלאה וכבעליהם של כמה חובות מקומיים. מערכת הבחירות הייתה צמודה יחסית, אך לאראבי זכה בסופו של דבר ב-175,504 קולות מול 168,502 הקולות של וייטינג.

לאחר שכיהן במשך שתי תקופות כמושל, פרש לאראבי לאחוזת משפחתו בקלרמון. לאחר פרישתו הוא שירת בכמה תפקידים ציבוריים זוטרים. בערוב ימיו הוא תמך בתאודור רוזוולט ובסיעה הפרוגרסיבית של המפלגה הרפובליקנית.

## חיים אישיים
ב-1861 נשא לאראבי לאישה את אנה מטילדה אפלמן. לבני הזוג נולדו שבעה ילדים. בתם הבכורה, ג'וליה, הייתה רעייתו של דון לתרופ לאב, לימים ראש עיריית לינקולן, בירת נברסקה.

בבעלותו של לאראבי הייתה ספריה גדולה והוא חיבב מאוד קריאה. הוא גם ביצע ניסויים בגידול פירות וחיבב מסעות. ב-1873 הוא ערך מסע של כמה חודשים לאירופה ולארץ ישראל. הוא ורעייתו העסיקו סטודנטית צרפתייה בשם מתילד לגלה , לימים היסטוריונית, כאומנת לילדיהם בשנים 1895–1903. לגלה הייתה בת הלוויה והמורה של בתם והשפה המדוברת היחידה ביניהם הייתה צרפתית. לאראבי היה מתודיסט באמונתו הדתית.

ויליאם לאראבי נפטר בקלרמון ב-16 בנובמבר 1912 ונטמן לצד רעייתו בבית הקברות האקר של האל שבעיר.

## קישורים חיצוניים

* ויליאם לאראבי באתר אגודת המושלים הלאומית 
* ויליאם לאראבי במילון הביוגרפי של איווה 
* פורטריט ואלבום של לאראבי 
* ויליאם לאראבי באתר The Political Graveyard 
* 
* 

## הערות שוליים

קטגוריה:אמריקאים ילידי קונטיקט
קטגוריה:מושלי איווה
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה הכללית של איווה
קטגוריה:אמריקאים שנולדו ב-1832
קטגוריה:אמריקאים שנפטרו ב-1912
היטלר צדק

**היטלר צדק** או **היטלר לא עשה דבר שגוי** (באנגלית: **Hitler was Right** ו-**Hitler did Nothing Wrong**) הם כינויים למכלול של הצהרות גזעניות ותופעות אינטרנט שליליות. כינויים אלה נועדו לשם הבעת תמיכה בדיקטטור הנאצי אדולף היטלר, או לשם הטרלה. השימושים בכינויים אלה מאפשרים לנאו-נאצים אמיתיים לא לקחת אחריות על השקפותיהם.

## היסטוריה ושימוש
קולין ג'ורדן  מנהיגה של התנועה הנאציונל-סוציאליסטית הבריטית  טען בנאום משנת 1962 שכותרתו "היטלר צדק". כמה עדים נזכרו שראו כרזות שעליהן נכתב "היטלר צדק". בשנות ה-60 של המאה ה-20 המוקדמות, פעיל נאו נאצי קנדי בשם דייוויד סטנלי הפיץ עלוני "היטלר צדק". בגרמניה בשנות ה-60 הורשעו נאו-נאצים בהפצת עלון "היטלר צדק".

ב-29 ביוני 2011 פרסם לראשונה משתמש באתר 4chan רשומה שכותרתה היא "היטלר לא עשה דבר שגוי", והמשפט המשיך להיות בשימוש לאחר מכן. לאחר שתפוצת הביטוי הפכה נרחבת, האתר "4chan" פרסם התנצלות רשמית בגין השימוש הנרחב באימרה בקרב משתמשיה. באוגוסט 2012, חלק ממשתמשי האתר תקפו מסע פרסום ממומן של חברת המשקאות "מאונטן דיו" , ששמה היה "כַּנוּ את הטל" (משחק מילים עם שם החברה באנגלית: "Dew" משמעותו "טל"), בתחרות ששמה היה "היטלר לא עשה דבר שגוי". הכתובה הכילה ביטויים נאציים וכן בדיחות שואה, כדי לעורר פרובוקציה ולהתפרסם באתר "4chan". בשל התכתובות הפרו-נאציות של חברי האתר בתחרות, חברת "מאונטן דיו" סגרה אותה.

Adweek  השוו את האירוע לקמפיין אחר שנחטף בנסיבות דומות שבהן המוזיקאי פיטבול נשלח להופיע בקודיאק, אלסקה בקידום של וולמארט. ניתוח של USA Today מצא כי Teespring  היו מוכרים חולצות טריקו עם הכיתוב "היטלר לא עשה דבר שגוי" ואחת עם תמונה של ביל קוסבי בשילוב עם הסיסמה "המשקאות עליי גבירותיי". אחרי המחלוקת הגדולה, אתר בגדים אמריקאי עדיין ממשיך למכור חולצות טריקו עם סלוגנים נאציים.

במהלך מבצע צוק איתן פוטרה עיתונאית שהועסקה ברשת הבריטית "BBC", לאחר שזו השתמשה בביטוי "היטלר צדק" בהוסיפה ש"ישראל היא נאצית יותר מהיטלר" בציוץ שצייצה ברשת החברתית טוויטר.

ב-2016, הצ'טבוט של חברת מיקרוסופט, טאי  הוכשרה על ידי משתמשים באינטרנט להצהיר "היטלר לא עשה דבר שגוי" ו"היטלר צדק אני שונא את היהודים". הוא הועבר למצב לא מקוון עקב הצהרות אלה.

אנשים שצייצו "היטלר צדק" צוטטו כדוגמה לפשיזם ברשתות החברתיות. תחקיר של פרופבליקה מ-2017 העלה כי פייסבוק אפשרה למפרסמים לפלח משתמשים באמצעות קטגוריות מודעות אנטישמיות כולל "היטלר לא עשה שום דבר רע".

ב-2018, יוצר תאוריות הקשר, סטיב ווסט זכה בבחירות המקדימות של המפלגה הרפובליקנית במחוז בבית הנבחרים של מדינת מיזורי לאחר שהצהיר כי "היטלר צדק". המפלגה הרפובליקנית במיזורי לא תמכה בווסט. חברת הקונגרס מטעם המפלגה הרפובליקנית מרי מילר ספגה ביקורת על כך שהצהירה בהסתערות על הקפיטול ש"היטלר צדק בדבר אחד. הוא אמר 'מי שיש לו את הנעורים יש לו את העתיד'".

הליגה נגד השמצה הצהירה כי מצאה 17,000 ציוצים המשתמשים בווריאציה של הביטוי "היטלר צדק" שפורסמו בין ה-7 ל-14 במאי 2021 במהלך המהומות בישראל ב-2021.

## קישורים חיצוניים
* 
* 
## הערות שוליים

קטגוריה:אדולף היטלר בתרבות
קטגוריה:תופעות אינטרנט
קטגוריה:טרמינולוגיה נאו-נאצית
Carte Blanche

**Carte Blanche** הוא אלבום האולפן השני של המפיק הצרפתי די ג'יי סנייק, שיצא ב-26 ביולי 2019 תחת הוצאת גפן רקורדס.

הוא כולל את הסינגלים "Magenta Riddim", "Taki Taki" (בהשתתפות סלינה גומז, אוזונה וקארדי בי), "Try Me" (עם פלסטיק טוי), "SouthSide" (עם אפטיק), "Enzo" (עם שק ווס בהשתתפות אופסט, 21 סבאג' וגוצ'י מיין), "Loco Contigo" (עם ג'יי באלווין בהשתתפות טייגה) ו-"Fuego " (עם שון פול ואניטה בהשתתפות טייני), כמו גם שיתופי פעולה נוספים עם אניטה, מאג'יד ג'ורדן וברייסון טילר.

## קידום
די ג'יי סנייק הצהיר ברשתות החברתיות ב-15 ביולי שיש לו "הודעה גדולה" למחרת. ב-16 ביולי הוא חשף את תאריך היציאה ופרסם את עטיפת האלבום, תמונה של הפינה השמאלית של שער הניצחון בפריז, שעליו הוא הופיע ב-2017.

## רשימת רצועות
נתונים מאפל מיוזיק.

## מיקומי שיא

## תארים

## קישורים חיצוניים

## הערות שוליים

קטגוריה:אלבומי היפ הופ
חכמת נשים

**חכמת נשים** הוא ארגון ישראלי שמטרתו היא לקדם זכויות נשים בקהילות היהדות האורתודוקסית בישראל ובארצות הברית. מטרתם היא לעלות מודעות למדיניות שעלולה לפגוע בנשים בתוך הקהילות האורתודוקסיות. פעילות הקבוצה כוללת הקמת מאגר תמונות הכולל את תמונותיהן של נשים אורתודוקסיות, ושימוש בפרסומים סאטיריים, המחקים את לימוד התורה היהודית שמטרתה לחנך לאי שוויון בקרב אורתודוקסים.

## פעילויות
ארגון חכמת נשים והפעילות שלה מתמקדות במגבלות החברתיות שהנשים עומדות מולן, לדוגמה, הן נאבקות כנגד העגינות, והן נאבקות נגד הסתרת הנשים במרחבים בישראל. כמו כן, הקבוצה מקדמת הסברה מול נשים חרדיות.

הקבוצה מארחת פודקאסט קבוע במגוון נושאים בהשתתפות רייצ'ל סטומל, אן גורדון והמייסדת המשותפת של הקבוצה, שושנה קיטס יאסקול. את הפודקאסט מפיקים ומארחים בית הקפה היהודי.

בשנת 2021, השיקה חכמת נשים מעין אלבום תמונות, שלהם הם קראו "בנק תמונות". בתמונות היו פרצופים של נשים חרדיות, והארגון הפיץ את האלבום בעולם החרדי כאקט מחאה כנגד צנזורה של תמונות נשים בעיתונים חרדיים. לטענת הקבוצה, הצנזורה בעיתונות נובעת ממנהג שאינו מהיהדות, והוא תורם להדרת נשים יהודיות, בעיקר בעולם החרדי. האלבום מורכב ממגוון רחב של נשים חרדיות מארצות הברית ומישראל, והתמונות משקפות את חיי היומיום של נשים אורתודוקסיות וחרדיות.

בשנת 2022, לאחר התאבדותו של חיים ולדר, 750,000 פליירים המצדדים דברי תמיכה רבניים בנפגעי התעללות מינית, הופצו בערים חרדיות במדינת ישראל. על הפליירים נכתב המשפט "כולנו מאמינים לנפגעות ולנפגעים".

## ראו גם
* נשים בישראל
* פמיניזם בישראל
* פמיניזם דתי

## קישורים חיצוניים
* 
* 

## הערות שוליים

קטגוריה:ארגונים פמיניסטיים בישראל
קטגוריה:ארגונים פמיניסטיים בארצות הברית
קטגוריה:ישראל: ארגונים דתיים
קטגוריה:ארגונים דתיים
קטגוריה:פמיניזם דתי (יהדות)
קטגוריה:פמיניזם בישראל
Friend Like Me

**Friend Like Me** (בעברית: **ג'יני – לא היה לך חבר כמותי**, בתרגום מילולי לעברית: **חבר כמותי**) הוא שיר מתוך הסרט "אלאדין" של חברת וולט דיסני משנת 1992, אשר נכתב על ידי הווארד אשמן והולחן והופק על ידי אלן מנקן. השיר מבוצע בסרט על ידי הג'יני, כאשר בגרסת המקור דובב על ידי רובין ויליאמס ובגרסה העברית דובב על ידי טוביה צפיר. השיר היה מועמד לפרס אוסקר לשיר המקורי הטוב ביותר בטקס פרסי אוסקר ה-65 ולפרס גלובוס הזהב לשיר המקורי הטוב ביותר בטקס פרסי גלובוס הזהב ה-50 ב-1993.

בחידוש הקולנועי שיצא לסרט בשנת 2019, ביצע את השיר ויל סמית' אשר גילם את הג'יני, כאשר בגרסתו העברית דובב על ידי דדי זהר. בכתוביות הסיום של הסרט, ביצע סמית' את השיר בגרסת ראפ יחד עם די ג'יי חאלד.

## הפקה
השיר תוכנן במקור כביצוע של להקה בסגנון של קאב קאלוויי. לאחר ליהוקו של רובין ויליאמס, הוא עובד מחדש כשיר קומי יותר, מלא בתרבות פופ.

## השיר בסרט
לאחר שאלאדין משחרר את הג'יני מהמנורה, הג'יני אומר שהוא יכול לתת לאלאדין כמעט כל דבר בגבול של שלוש משאלות. הג'יני מוכיח את כוחו הכמעט-כל-יכול לאלאדין עם ביצוע מוזיקלי מרשים, ומדגיש שהוא חבר שלא כמו כל האחרים. שיר זה דומה לשימוש ברפרנסים עכשוויים כמו "Be Our Guest" המופיע בסרט "היפה והחיה" ו-"A Guy Like You " מהסרט "הגיבן מנוטרדאם". אותו דבר קורה בחידוש הלייב אקשן שיצא בשנת 2019.

## בתרבות הפופולרית
בשנת 1995 אלווין והצ'יפמאנקס הקליטו גרסת כיסוי לשיר לאלבום הקונספט שלהם בנושא דיסני "When You Wish Upon a Chipmunk".

בשנת 1996 הקליט טופאק את השיר "Never Had a Friend Like Me", המכיל אינטרפולציה של "Friend Like Me". השיר הזה מופיע בפסקול המקורי של הסרט "נעולים" משנת 1997.

ני-יו ביצע גרסת כיסוי של השיר באלבום "We Love Disney" משנת 2015 . הקליפ הרשמי לביצוע זמין באינטרנט ובמהדורת הפלטינה של הסרט משנת 2015.

ויל סמית', בתור הג'יני, מבצע את השיר בחידוש הלייב אקשן של הסרט, אלאדין, וכראפ בכתוביות הסיום עם די ג'יי חאלד.

### דירוגים ברשימות

## מיקומי שיא
### הגרסה של ויל סמית'

## תארים
### הגרסה של ויל סמית'

## הערות שוליים

קטגוריה:סינגלים מ-1992
קטגוריה:שירי אלאדין של דיסני
קטגוריה:שירי ני-יו
קטגוריה:שירים באנגלית
קטגוריה:שירים שנכתבו על ידי הווארד אשמן
קטגוריה:שירים שהולחנו על ידי אלן מנקן
קטגוריה:שירים שהופקו על ידי אלן מנקן
קטגוריה:שירים על חברות
קטגוריה:שירי פופ ראפ
קטגוריה:סינגלים בהוצאת וולט דיסני רקורדס
שיין-יאנג

**שְׂייֵנְיָאנְג** (בסינית מפושטת: **咸阳**; בסינית מסורתית: **咸陽**; בפין-יין: **Xiányáng**) היא נציבות עירונית במחוז שאאנשי שבמרכז הרפובליקה העממית של סין, שבעבר הייתה בירתה של שושלת צ'ין. על פי מפקד האוכלוסין משנת 2020, אוכלוסיית הנציבות העירונית מנתה כ-4.98 מיליון תושבים, מתוכם כ-1.57 מיליון בשלושת הרבעים.

## גאוגרפיה ואקלים
הנציבות העירונית שיין-יאנג משתרעת על פני 10,324 במרכז מחוז שאאנשי, והיא גובלת בבירת המחוז שִׂיאָן מדרום, בנציבויות העירוניות  ממערב, , יֵן-'אָן ו ממזרח ובמחוז גאנסו מצפון. העיר ממוקמת על הנהר . בעיר נמצא , המשרת את שיאן, נמל התעופה הגדול ביותר בצפון-מערב סין, ואחד מ-40 נמלי התעופה העמוסים ביותר בעולם.

## חלוקה מנהלית
הנציבות העירונית שיין-יאנג מחולקת לשלושה רבעים, תשע נפות ושתי נפות עירוניות:

## קישורים חיצוניים

* 
* 

## הערות שוליים

קטגוריה:שושלת צ'ין
קטגוריה:שאאנשי: ערים
קטגוריה:הרפובליקה העממית של סין: נציבויות עירוניות
חמישה ימים בממוריאל (תוכנית טלוויזיה)

**חמישה ימים בממוריאל** (באנגלית: **Five Days at Memorial**) היא מיני-סדרה מסוג דרמה רפואית ואסונות אמריקאית המבוססת על ספר באותו שם משנת 2013 מאת שרי פינק המתעד את מקרי המוות בבית החולים Memorial Medical Center בזמן הוריקן קתרינה. המיני-סדרה פותחה, נכתבה ובוימה על ידי ג'ון רידלי וקרלטון קיוז. הסדרה עלתה לראשונה ב-12 באוגוסט 2022 באפל TV פלוס.

## רקע
הסדרה מתמקדת בבית החולים ממוריאל בניו אורלינס, לואיזיאנה, בהתמודדות עם סופת ההוריקן קתרינה. לאחר הסופה נמצאו 45 גופות בבית החולים שהיה מנותק מחשמל, מים ואספקת מזון ותרופות במשך מספר ימים.

## שחקנים
* ורה פרמיגה - ד"ר אנה פו
* שרי ג'ונס - סוזן מולדריק
* קורניליוס סמית גוניור - ד"ר בריאנט קינג
* רוברט פיין - ד"ר הוראס בלאץ

## הפקה
צילומי הסדרה התקיימו בין 25 במאי ל-10 בנובמבר 2021. הסדרה צולמה בניו אורלינס וטורונטו.

## פרסים ומועמדויות

## קישורים חיצוניים

## הערות שוליים

קטגוריה:אפל TV פלוס: תוכניות וסדרות
קטגוריה:סדרות טלוויזיה אמריקאיות
קטגוריה:תוכניות טלוויזיה שמתרחשות בניו אורלינס
קטגוריה:סדרות טלוויזיה המבוססות על ספרים
קטגוריה:סדרות טלוויזיה אמריקאיות שעלו לשידור בשנת 2022
ממלכת פגן

200px|ממוזער|שמאל|ממלכת פגן בשנת 1044
**ממלכת פגן** או **בגן** (בבורמזית: **ပုဂံခေတ်** - כיום מבטאים בערך "בגן חי" - "תקופת פגן ", ידועה גם כשושלת פגן או אימפריית פגן או בגן) הייתה הממלכה הבורמזית הראשונה שאיחדה את האזורים שהיוו לימים את ארץ מיאנמר או בורמה של ימינו. ממלכת פגן שלטה למשך 250 שנה בעמק הנהר איראוואדי ועל סביבותיו. בתקופתה התפשט העם הבורמזי במיאנמר העליונה ויחד איתו השפה הבורמזית ותרבותה, כמו כן נפוצה והתחזקה הדת הובודהסיטית טהרוואדה בשטחי מינמר ובדרום-מזרח אסיה.

הממלכה צמחה מתוך התיישבות קטנה בשם פגן (כיום בגן) שהקימו הבורמזים או בני מרנמה בכניתסם לעמק הנהר איראוואדי מכיוון ממלכת ננג'או. לאורך מאתיים השנים הבאות גדלה הנסיכות הקטנה על ידי סיפוחם של אזורים בסביבה עד שבשנים 1050–1060 ייסד המלך אנוראטה את ממלכת פגן שכללה את עמק איראוואדי ועוד שטחים מסביבו. בשלהי המאה ה-12 יורשיו של אנוראטה הרחיבו את השפעתם דרומה אל
חצי האי המאלאי, מזרחה לפחות עד הנהר סלווין, צפונה עד קרוב לגבול סין של ימינו, ומערבה אל אראקן הצפונית וגבעות צ'ין. במאות ה-12 - ה-13, לצד האימפריה החמרית, הייתה ממלכת פגן אחת משתי האימפריות העיקריות בדרום מזרח אסיה היבשתית.
עד לשלהי המאה ה-12 השפה הבורמזית ותרבותה הפכו לדומיננטיות בעמק איראוואדי העילי ודחקו הצידה את השפות פיו, מון ופאלי. הבודהיזם טהרוואדה התשפט אט-אט בכפרים, אף על פי שפרקטיקות דתיות אנימיזם, טנטריות, הינדואיזם ושל הבודהיזם מהאיאנה נותרו טבועות עמוקות בכל המעמדות החברתיים. שליטי פגן בנו יותר מ-10,000 מקדשים בודהיסטים מתוכם שרדו מעל אלפיים ב"אזור הארכאולוגי בגן".
הממלכה התחילה לרדת בכוחה באמצע המאה ה-13 במקביל להתחזקות עושרו של מעמד אנשי הדת הפטורים ממסים שפגעה יכולת המלכות להבטיח לעצמה את נאמנותם של האצילים ושל אנשי הצבא.
התעורר מעגל קסמים של מהומות פנימיות ואתגרים חיצוניים מצד עמים שכנים - אראקנים, בני מון, מונגולים ובני שאן. פלישות חוזרות של המונגולים (1301-1277) דרדרו את הממלכה אחרי ארבע מאות שנות קיום. אחרי קריסת הממלכה למשך 250 שנה התחוללה התפצלות פוליטית שנמשכה עד למאה ה-16.

## קישורים חיצוניים

* Richard Cooler The Art and the Culture of Burma Northern Illinois University

קטגוריה:ערכים שבהם תבנית בריטניקה אינה מתאימה
קטגוריה:מיאנמר: היסטוריה
קטגוריה:מדינות לשעבר
לארס ולדוויק

**לארס ולדוויק** (באנגלית: **Lars Veldwijk**; נולד ב-21 באוגוסט 1991) הוא כדורגלן דרום אפריקאי המשחק בעמדת החלוץ בפאת'ום יונייטד.

## קריירת מועדונים
ולדוויק התחיל את הקריירה שלו בקבוצת הכדורגל פולנדם. ב-21 בינואר 2011 ערך את הופעת הבכורה שלו בקבוצה הבוגרת בניצחון 0–2 נגד רוסנדאל. בקיץ  ולדוויק חתם באוטרכט.

בקיץ  ולדוויק הושאל לדורדרכט. ב-27 באוגוסט הבקיע את שער הבכורה שלו בקריירה בניצחון 2–4 נגד דן בוס. את העונה סיים עם 14 שערי ליגה. עונה לאחר מכן, שיחק באקסלסיור רוטרדם בה רשם את עונת השיא שלו בקריירה, כאשר כבש במדיה 30 שערי ליגה ב-38 משחקים.

ב-12 ביוני 2014, ולדוויק חתם בנוטינגהאם פורסט תמורת חצי מיליון פאונד. ב-16 באוגוסט 2014 ולדוויק ערך את הופעת הבכורה שלו בקבוצה במשחק הליגה נגד בולטון וונדררס. בעונת , ולדוויק הושאל לזוולה במדיה כבש 14 שערים ב-33 הופעות ליגה. ב-23 באוגוסט 2016 הבקיע את שערו היחיד בקבוצה בניצחון 1–2 נגד מילוול במסגרת גביע הפוטבול ליג.

ב-31 במרץ 2017, ולדוויק הושאל לאולסון עד לסיום העונה, עם אופציה לרכישה. עם זאת, במהלך העונה עזב את אולסון וחתם בחרונינגן. בקיץ  חתם בספרטה רוטרדם מהליגה ההולנדית השנייה, במדיה כבש 24 שערים ב-36 הופעות.

ב-15 בינואר 2020, ולדוויק חתם בג'אונבוק יונדאי מוטורס מליגת העל של קוריאה הדרומית. ב-4 במרץ, ערך את הופעת הבכורה שלו בקבוצה בתיקו 2-2 נגד סידני במסגרת שלב הבתים של ליגת האלופות האסיאתית. ב-16 במאי ערך את הופעת הבכורה שלו בקבוצה בניצחון 1–2 נגד בוסאן איפארק.

ב-17 ביולי 2020, ולדוויק חתם לשנתיים וחצי בסוואן מהליגה השנייה בקוריאה הדרומית.

## קריירה בינלאומית
ולדוויק נולד בהולנד, אך החליט לייצג את דרום אפריקה בזירה הבינלאומית, זאת בזכות שורשיו במדינה.

באוקטובר  זומן לראשונה לסגל נבחרת דרום אפריקה וערך את הופעת הבכורה שלו בנבחרת בתיקו 1-1 נגד . נכלל בסגל הנבחרת לקראת גביע אפריקה לאומות 2019.

## קישורים חיצוניים

קטגוריה:כדורגלנים הולנדים
קטגוריה:כדורגלנים דרום אפריקאים
קטגוריה:חלוצי כדורגל הולנדים
קטגוריה:חלוצי כדורגל דרום אפריקאים
קטגוריה:כדורגלני פולנדם
קטגוריה:כדורגלני אוטרכט
קטגוריה:כדורגלני דורדרכט
קטגוריה:כדורגלני אקסלסיור רוטרדם
קטגוריה:כדורגלני נוטינגהאם פורסט
קטגוריה:כדורגלני זוולה
קטגוריה:כדורגלני קורטרייק
קטגוריה:כדורגלני אולסון
קטגוריה:כדורגלני חרונינגן
קטגוריה:כדורגלני ספרטה רוטרדם
קטגוריה:כדורגלני צונבוק יונדאי מוטורס
קטגוריה:כדורגלני קאסטיון
קטגוריה:כדורגלני פאת'ום יונייטד
קטגוריה:כדורגלני נבחרת דרום אפריקה
קטגוריה:ספורטאים הולנדים באנגליה
קטגוריה:ספורטאים הולנדים בבלגיה
קטגוריה:ספורטאים הולנדים בספרד
קטגוריה:ספורטאים זרים בנורווגיה
קטגוריה:ספורטאים זרים בקוריאה הדרומית
קטגוריה:ספורטאים זרים באנגליה
קטגוריה:ספורטאים זרים בבלגיה
קטגוריה:ספורטאים זרים בספרד
קטגוריה:ספורטאים זרים בתאילנד
קטגוריה:כדורגלני גביע אפריקה לאומות 2019
קטגוריה:הולנדים שנולדו ב-1991
קטגוריה:דרום אפריקאים שנולדו ב-1991
פרידריך הרביעי, דוכס שוואביה

**פרידריך הרביעי, דוכס שוואביה** מבית הוהנשטאופן (1145–1167) היה דוכס שוואביה, וירש את בן דודו, פרידריך ברברוסה, קיסר האימפריה הרומית הקדושה, בשנת 1152.

## ביוגרפיה
פרידריך היה בנם של קונראד השלישי, קיסר האימפריה הרומית הקדושה ושל אשתו השנייה גרטרוד פון זולצבאך ולפיכך היורש הישיר של הכתר, לו הייתה תורשה אמיתית. עם זאת, על ערש דווי, קונרד השלישי יעץ לכאורה לשני האנשים היחידים שנכחו, אחיינו פרידריך ברברוסה והבישוף של במברג, למנות את פרידריך ברברוסה; ומסר לו את הסמל הקיסרי.

ברברוסה לא בזבז זמן כדי להביא את אנשי הדת הבוואריים לאמץ אותו, והורה לארכיבישוף של קלן לכנס רייכסטאג נמהר. שם בחרו האלקטורים של האימפריה (בניכוי ה"פרימוס אינטר פארס" שלהם, היינריך הראשון, הארכיבישוף של מיינץ, בעל ברית של האפיפיור) בפרידריך ברברוסה להיות מלך, במקום בן דודו פרידריך בן השש, אשר הצעיר מונה לדוכס שוואביה במקום זאת.

פרידריך השתתף במסעותיו של ברברוסה באיטליה, והפך לאחד מהנפגעים הרבים של הצבא הקיסרי. הוא נכנע למחלה לאחר שכבש את רומא ב-1167. לאחר מכן נתן ברברוסה את שוואביה לבנו בן השלוש, פרידריך החמישי.

## משפחתו
פרידריך הרביעי התחתן עם גרטרוד מבוואריה. היא הייתה בתם של היינריך הארי, דוכס סקסוניה ובוואריה ואשתו הראשונה קלמנטיה מצרינגן. לא היו להם ילדים ידועים.

## קישורים חיצוניים

קטגוריה:דוכסים גרמנים
קטגוריה:ילידי 1145
קטגוריה:נפטרים ב-1167
איסור עבודה במקדש בראש פרוע

**האיסור ל[[כהן]] להיכנס למקדש ולעבוד את [[עבודת הקורבנות|עבודת הקרבנות]] בראש פרוע**, הוא מצוות לא תעשה מתוך תרי"ג מצוות התורה, לפיה אסור לכהן לעבוד במשכן או במקדש בעודו מגודל שיער.

## מקור האיסור
לאחר מותם של נדב ואביהוא בני אהרון הכהן, שהקריבו אש זרה לפני ה', אמר משה לאהרון ולבניו הנותרים - אלעזר ואיתמר: .

בנוסף, כשהתורה מתארת את הכהן הגדול והמצוות המיוחדות שחלות עליו, היא אומרת: .

הפסוקים שבתורה מדברים על איסור פריעת ראש כדרך אבלות. נחלקו הראשונים מה המקור ההלכתי לאיסור, וכן מהו המקור לכך שהאיסור תקף גם על שיער המגודל שלא כדרך אבלות: הרמב"ם סובר שפסוקים אלו מהווים את המקור ההלכתי לאיסור, ומהכפילות של הציווי יש ללמוד כי הוא חל גם על כהן הפורע את ראשו שלא כדרך אבלות. הרמב"ן סובר שהפסוקים מדברים על הוראת שעה לאחים שלא להתאבל על נדב ואביהוא, בעוד המצווה לדורות נלמדת בהלכה למשה מסיני.

גם בתיאור דיני הכהנים שבספר יחזקאל כתוב איסור פריעת הראש במקדש, בלי קשר לאבלות: .

## טעמים למצווה
ספר החינוך מסביר שטעם האיסור הוא משום כבוד המקדש, שיש לבוא אליו בששון, שמחה ותענוג, ולא בדרך אבלות: .

## חומרת האיסור
כהן שנכנס למקדש ועבד בעבודת הקרבנות כששערו פרוע - חייב מיתה בידי שמים. ואם נכנס למקדש פרוע ראש כדרך אבלות אך לא עבד - הרמב"ם סובר שעבר באיסור תורה, ואילו הרמב"ן סבור שמדובר באיסור דרבנן בלבד.

## דיני המצווה
כהן עובר על איסור זה אם לא הסתפר 30 יום ונכנס לעבוד בבית המקדש, כיוון שלאחר 30 יום שערו נחשב ל'פרוע'.

נחלקו לגבי המיקום בו חל האיסור: הרמב"ן סבור שהאיסור מהתורה הוא דווקא על מי שעובד ממש, ומדרבנן אסורה כניסה בלי עבודה רק בשטח שבין האולם למזבח, לא כולל השטח המקביל למזבח. הרמב"ם סבור שהאיסור מהתורה חל על כל השטח שמהמזבח ולפנים, כולל השטח שמקביל למזבח. בנוסף, לדעתו יש איסור מדרבנן על כל ישראל להיכנס לעזרת ישראל פרועי ראש באופן לא מכובד.

## קישורים חיצוניים
* 

## הערות שוליים

קטגוריה:תרי"ג מצוות
קטגוריה:מצוות לא תעשה
קטגוריה:מצוות הנעשות על ידי כהן
יהודה גזבר-פניגשטיין

**יהודה גזבר־פניגשטיין** (נולד ב-25 במרץ 1989) הוא סופר, מחזאי, משורר ומנחה סדנאות כתיבה ישראלי.

## ביוגרפיה
גזבר נולד ב-25 במרץ 1989 בירושלים, בנם השני של הרב יאיר גזבר ולאה, בתו של הרב שמואל יניב. גדל בקריית משה ובהר נוף. בילדותו למד בתלמוד תורה מורשה ולאחר מכן בישיבת ירושלים לצעירים.

בשנת 2008 החל ללמוד בישיבת ההסדר אור עציון, ולאחר שלוש שנים החל לשרת בחיל השריון. אחרי הפרק הצבאי עבר ללמוד בישיבת שיח יצחק. הוא בעל תואר ראשון בחינוך מהמכללה האקדמית הרצוג ותעודת תסריטאות ממעלה - בית הספר לקולנוע ולטלוויזיה.

גזבר החל לפרסם את כתיבתו בפורומי כתיבה מקוונים, דוגמת במה חדשה וביכורים. בנוסף פרסם סיפורים וביקורת ספרות בעלון עולם קטן. בשנת 2011 החל לפרסם דברים שכתב בפוסטים בפייסבוק, שם צבר קהל קוראים רחב. בראיון לישראל היום, סיפר גזבר כי הגיע לפייסבוק בעקבות עוזי וייל:

במקביל לכתיבה בפייסבוק החל גזבר לפרסם בבלוג אישי בשם "הכריכה האחורית".

בפברואר 2020 יצא לאור ספרו הראשון, "**ופלים לימון**", אסופה של 21 סיפורים קצרים ונובלה אחת. את הספר ערך אסף שור, והוא יצא לאור בהוצאת ידיעות ספרים. בביקורת בעיתון "הארץ" כתבה תמר רותם כי הספר , אך ציינה כי .

בדצמבר 2021 החל לכתוב טור זוגי עם רעייתו, מרב פניגשטיין־גזבר, בירחון "נשים". בשנת 2022 פרסם שני סיפורים בהמשכים בשם "כל המשפחות המאושרות" ו"ימי מילואים" באתר האינטרנט של מקור ראשון.

במרץ 2022 יצא לאור ספרו השני, "**סיפור; הגדה**", אשר כולל שילוב בין קטעי פרוזה לבין הגדה של פסח וקטעי עיון. את הספר עיצב דוב אברמסון, והוא יצא לאור בהוצאת ידיעות אחרונות. אריאל פייגלין מערוץ 7 כתב כי . יצחק טסלר מ-ynet כתב כי . בביקורת בעיתון מקור ראשון כתב צור ארליך:

בינואר 2025 העלה אנסמבל התיאו־טרון מחזה שכתב, בשם "דיברת אלי?".

## כתיבתו
בכתיבתו עוסק גזבר בסוגיות שונות כמו זוגיות ורווקות, מיניות, שמירת מצוות, הורות, חינוך ונושאים נוספים. בראיון לכתב העת "גרנטה" תיאר גזבר בהרחבה את תהליך הכתיבה שלו, ואמר כי הוא מתחיל . בהמשך הראיון אמר כי  המבקר צור ארליך כינה את סגנון הכתיבה שלו "גזבריזם", וכתב כי . בכתיבתו הוא מרבה לעשות שימוש בז'רגון המזוהה עם המגזר הדתי לאומי, וכן מתייחס לספרות התורנית.

## חיים אישיים
גזבר נשוי למרב פניגשטיין־גזבר, מעצבת פנים, ולהם שלשה ילדים. הם גרים בירושלים. בנוסף ליצירתו הספרותית, גזבר־פניגשטיין עוסק בשיווק ובעריכה.

## ספריו
*
**אהרון פוגש בחורה ושוגה באהבתה תמיד, '''גרנטה''' 5, דצמבר 2017
**
* 

## ספרים שערך

* 
* עדן אביטבול, **כובעים וחליפות - סיפורים מהישיבה,** ידיעות ספרים, 2025
* אברהם סתיו, **אם כבר באנו לכאן**, ידיעות ספרים, 2025

## קישורים חיצוניים

* 

* הכריכה האחורית, הבלוג של יהודה גזבר־פניגשטיין
* יובל גלעד, פילוסוף של פרוזה: יהודה גזבר, באתר יקום תרבות, 4 בדצמבר 2013
* עמית הכט, ירושלים-מרכז שפירא-אפרת: שיחה עם יהודה גזבר פניגשטיין, באתר גרנטה בעברית, מרץ 2019
* 
* 
* 
* 
* 

## הערות שוליים

קטגוריה:משוררים ישראלים
קטגוריה:סופרים ישראלים
קטגוריה:סופרים כותבי עברית
קטגוריה:בוגרי ישיבת ירושלים לצעירים
קטגוריה:בוגרי ישיבת ההסדר אור עציון
קטגוריה:בוגרי ישיבת שיח יצחק
קטגוריה:בוגרי המכללה האקדמית הרצוג
קטגוריה:בוגרי תלמוד תורה מורשה
קטגוריה:ישראלים שנולדו ב-1989
גבעת סילר

**גבעת סילר** (באנגלית: **Sealer Hill**) היא גבעה בחלקו הדרום-מערבי של חצי האי ביירז, באי ליווינגסטון באיי שטלנד הדרומיים, שבאנטארקטיקה.

גובהה של גבעת סילר 70 מטרים מעל פני הים.

גבעת סילר מתנשאת מעל נקודת ניקופול המצוייה 1.28 קילומטרים מזרחית - דרומית-מזרחית לגבעת סילר;

גבעת סילר מתנשאת מעל נקודת סבאר המצוייה 1.83 קילומטרים מערבית - דרומית-מערבית לגבעת סילר;

גביעת סילר ממוקמת 3.49 קילומטרים מזרחית - צפונית לנקודת דבילז;

גבעת סילר ממוקמת 2.8 קילומטרים דרומית-מזרחית מנקודת סמלי;

גבעת סילר ממוקמת 4.07 קילומטרים דרומית-מערבית מאגם בזלט;

גבעת סילר ממוקמת 3.96 קילומטרים דרומית - דרומית-מערבית מחרוט צ'סטר.

## היסטוריה
### גילוי ומיפוי הגבעה

הגבעה התגלתה על ידי צידי כלבי ים. הציידים התיישבו באזור במאה ה-19. הגבעה מופתה לראשונה, באופן גס, בשנת 1968 על ידי סוקרים בריטיים. הגבעה מופתה באופן מדויק על ידי סוקרים ספרדים; הנקודה מופתה על ידי סוקרים בולגרים בשנת 2005 ובשנת 2009.

### מקור השם
שמה של הגבעה ניתן לה בעקבות מחקר גאולוגי שנערך על ידי הסקר האנטארקטי הבריטי בעונת המחקר (הקיץ האנטארקטי) 1975–1976, החוקרים גילו שלוש בקתות אבן שנבנו על ידי ציידי כלבי ים לרגלי הגבעה.

## קישורים חיצוניים
* תצלום לוויין של אזור הגבעה, תוך סימון אתרים נוספים באזור באתר copernix

## הערות שוליים

סילר